Nikotin

Alkaloyd  yw nikotin kevys y'n teylu plansow Solanum, usi a rann poos, yn 0.6 - 3.0% a dobacko. Ev a ober avel kymygyn gwenonek; drefen hemma, usys veu nikotin yn pryvladhoryon y'n termyn eus passyes. Kevys yw yn mynsow byghan yn plansow erel, kepar ha plans oy hag aval kerensa. 

Yn keskreunansow isel (yn kresek y hwra cigarik rydhhe a-dro dhe 1 mg a nikotin yth yw kemerys gans an korf), nikotin a ober avel kentrynner yn bronnviles, hag ottomma an chif gnas a herdh person bos keth dhe dobacko. Herwydh Kowethyans Amerikanek an Golon kethneth dhe nikotin yw onan a'n kethnethow kalessa dhe'y fetha, ha'n gnasow farmakologyl hag omdhegyansel a dhiskwedh bos sevel orth kemeres tobacko haval dhe sevel orth heroin ha kokayn. Dalgh nikotin yn cigarigow re ynkressyas tamm ha tamm dres an bledhynnyow, ha unn studhyans a dhiskudhas bos ynkressyans bledhynnyek kresek a 1.6% ynter 1998 ha 2005. 

Hanow nikotin a dheu dhyworth Jean Nicot, kannas Pow Frynk yn Portyngal. Ev a dhanvonnas hasennow tobacko dhe Baris rag dielvennans.